Informácia o poskytovaní úverov bankovými inštitúciami SR
Marec 2009

I. Vývoj na trhu úverov klientom 

Na základe štvrťročných údajov je možné už hovoriť o určitých trendoch na trhu úverov. V podnikovom sektore v prvom štvrťroku 2009 celkový stav úverov stúpol, ale pomalším tempom ako v rovnakom období roka 2008. Klesal stav prevádzkových úverov. Investičné úvery po poklese v januári začali znova stúpať. Úvery na nehnuteľnosti zaznamenali v prvom štvrťroku 2009 iba mierny rast.
Nižšie tempo rastu vidíme aj pri novoposkytnutých investičných úveroch a úveroch na nehnuteľnosti. Pri prevádzkových úveroch bolo tempo rastu nových úverov vyššie, ale zároveň bola veľká časť úverov splatená.

Podobne, aj v pri úveroch obyvateľstvu v prvom štvrťroku 2009, banky zaznamenali rast celkového stavu úverov, ale pomalším tempom ako v prvom štvrťroku 2008. Pomalšie tempo rastu potvrdzuje aj štvrťročné porovnanie tempa rastu nových úverov na bývanie a spotrebiteľských úverov.

Vývoj objemu novoposkytnutých úverov v marci bol podobný vývoju k predchádzajúcim mesiacom  Pri dlhodobejších úveroch – investičné úvery podnikom, úvery na nehnuteľnosti obyvateľstvu a podnikom, vidíme medziročný pokles tempa rastu.

Vývoj na trhu úverov bol naďalej ovplyvnený nižším dopytom zo strany klientov bánk ako aj prísnejším prístupom bánk pri poskytovaní úverov. 
Dopyt klesal pri podnikoch ako aj pri obyvateľstve. Dôvodom bola nižšia ekonomická aktivita v podnikovom sektore. Nižší záujem obyvateľstva o úvery bol spôsobený najmä poklesom spotrebiteľskej dôvery a poklesom cien na trhu nehnuteľností, čo následne odsúvalo rozhodnutie o kúpe nehnuteľností na neskoršie obdobie.
Dôvodom prísnejšieho prístupu bánk boli najmä negatívne očakávania o budúcom ekonomickom vývoji, riziká špecifických odvetví, pri úveroch na bývanie to bol vývoj na trhu nehnuteľností a nakoniec špecifická situácia v individuálnych bankách.

II. Úvery podnikovému sektoru

Medzimesačné zmeny novoposkytnutých úverov podnikom
Objem novoposkytnutých úverov podnikom zaznamenal medzimesačný pokles na úrovni 5%. Klesol najmä objem prevádzkových úverov (11 %) a ostatných úverov (20 %). Oproti februáru 2009 naopak stúpol objem novoposkytnutých investičných úverov (9 %) a najmä úverov na nehnuteľnosti (176 %).  

Medziročné zmeny novoposkytnutých úverov podnikom
Napriek medzimesačnému poklesu nové úvery podnikom medziročne vzrástli  o 20 %. Objem nových prevádzkových úverov stúpol o takmer 77 %, ostatných úverov o vyše 29 %. Naopak, nové investičné úvery a úvery na nehnuteľnosti poklesli zhruba o tretinu.

Tabuľka Novoposkytnuté úvery podnikovému sektoru
	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November 2008	December 2008	Január 2009	Február 2009	Marec 2009	
(1| úvery (2+3+4+5)	599	759	703	1143	1002	623	686	873	665	897	467	757	719	
(2) prevádzk. úvery	248	395	296	509	481	198	314	285	250	421	289	497	438	
(3) investičné úvery	184	150	226	326	240	224	143	335	178	209	62	129	117	
(4) úvery na nehnuteľnosti	86	42	70	114	119	77	127	101	107	79	18	21	58	
(5) ostatné úvery	82	171	110	194	162	124	101	153	129	188	98	109	106	
Zdroj: NBS
Údaje sú v mil. EUR 
V tabuľke sú údaje za nové úvery poskytnuté v EUR a údaje za  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK, oproti minulým správam nie sú zahrnuté údaje za prečerpania bežného účtu a kreditné karty
V tabuľke sú uvedené predbežné údaje

Graf Novoposkytnuté úvery podnikovému sektoru

-	Zdroj: NBS.
-	Údaje sú v mil. EUR.

Štvrťročné zmeny stavu úverov podnikovému sektoru
Celkový stav úverov podnikom v prvom štvrťroku 2009 mierne stúpol. Tempo rastu však bolo pomalšie ako v prvom štvrťroku 2008. Pomalšie rástol najmä stav dlhodobých úverov – investičných úverov a úverov na nehnuteľnosti.
V prvom štvrťroku 2009 poklesol stav prevádzkových úverov podnikom. Stav klesal napriek tomu, že objem nových prevádzkových úverov vo februári a marci výraznejšie vzrástol. Dôvodom je, že zároveň stúpol aj objem splatených úverov.
Graf Stav vybraných úverov podnikovému sektoru

-	Zdroj: NBS.
-	Údaje sú v mil. EUR.

III. Úvery obyvateľstvu

Medzimesačné zmeny novoposkytnutých úverov obyvateľstvu
Novoposkytnuté úvery pre obyvateľstvo si od začiatku roka 2009 udržujú rastúci trend a objem celkových novoposkytnutých úverov obyvateľstvu v marci medzimesačne stúpol o 16 %. Najvýraznejšie sa na tom pričinil rast spotrebiteľských úverov, ktoré  vzrástli o 36 %. Polepšili si aj úvery na nehnuteľnosti (8 %) i ostatné úvery (25 %). 

Medziročné zmeny novoposkytnutých úverov obyvateľstvu
Medziročne rástli len novoposkytnuté spotrebiteľské úvery (18 %), úvery na nehnuteľnosti a ostatné úvery zaznamenali medziročný pokles na úrovni 20 % respektíve 15 %. 

Tabuľka Novoposkytnuté úvery obyvateľstvu
	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November 2008	December 2008	Január 2009	Február 2009	Marec 2009	
(1) úvery (2+3+4)	333	452	413	428	433	339	385	432	313	304	147	253	294	
(2) spotrebiteľ. úvery	67	93	83	78	88	75	90	90	68	64	30	58	79	
(3) úvery na nehnuteľnosti	226	311	279	294	287	219	248	289	200	205	101	168	181	
(4) ostatné úvery	40	48	51	56	58	45	47	51	46	34	17	27	34	
Zdroj: NBS
Údaje sú v mil. EUR 
V  tabuľke sú údaje za nové úvery poskytnuté v EUR a údaje za  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK, oproti minulým správam nie sú zahrnuté údaje za prečerpania bežného účtu a kreditné karty
V tabuľke sú uvedené predbežné údaje

Graf Novoposkytnuté úvery obyvateľstvu

-	Zdroj: NBS.
-	Údaje sú v mil. EUR.

Štvrťročné zmeny stavu úverov obyvateľstvu
Stav úverov obyvateľstvu v prvom štvrťroku rástol. Podobne ako pri podnikoch tempo rastu však bolo pomalšie ako v porovnateľnom období minulého roka. Pomalšie tempo rastu úverov zaznamenali hlavne položky úverov obyvateľstvu – úvery na nehnuteľnosti a spotrebiteľské úvery. 

Graf Stav vybraných úverov podnikovému sektoru

-	Zdroj: NBS.
-	Údaje sú v mil. EUR.

IV. Úrokové sadzby na novoposkytnuté úvery klientom

Marec 2009 priniesol len drobné zmeny úrokových mier na novoposkytnuté úvery a to výlučne smerom nadol. Sadzby na prevádzkové úvery podnikom stagnovali, sadzby na investičné úvery a úvery na nehnuteľnosti poklesli o dve respektíve tri desatiny percenta. Klientom s novoposkytnutými spotrebiteľskými úvermi a úvermi na nehnuteľnosti pre obyvateľstvo poklesla sadzba o jednu desatinu percenta.

Tabuľka Úrokové sadzby na novoposkytnuté úvery
	Marec 2008	Apríl 2008	Máj 2008	Jún 2008	Júl 2008	August 2008	September 2008	Október 2008	November 2008	December 2008	Január 2009	Február 2009	Marec 2009	
úvery podnikom - prevádzkové	5,2	5,5	5,3	5,1	5,4	5,6	5,4	5,5	4	4	3,1	2,6	2,6	
úvery podnikom - investičné	5,7	5,3	5,6	5,8	5,9	5,6	5,8	6,1	5,3	4,7	4,4	4,8	4,8	
úvery podnikom - na nehnuteľnosti	6,1	6,2	6,2	6,3	6,5	6,2	6,3	6,2	5,5	5	4,3	4,8	4,5	
úvery obyvateľstvu - spotrebiteľské 	12,9	12,9	12,4	12,5	12,5	13,2	13,3	13,4	13,7	13,8	14,1	13,4	13,2	
úvery obyvateľstvu - na nehnuteľnosti	6,1	6	6,1	6,2	6,3	6,5	6,4	6,4	6,44	6,53	6,43	6,1	6,0	
Zdroj: NBS
V  tabuľke sú údaje za úrokové sadzby v percentách pre nové úvery poskytnuté v EUR a  nové úvery poskytnuté v roku 2008 v SKK prepočítané na EUR konverzným kurzom 1 EUR = 30,1260 SKK
V  tabuľke sú uvedené predbežné údaje

Graf Úrokové sadzby na novoposkytnuté úvery klientom

-	Zdroj: NBS.
-	Údaje sú v percentách.